Jeg har en fjordbasse på 5 år. Han er rigtig sød at have med at gøre. Jeg kan godt trække med ham på folden og ridebanen. Men når vi kommer ud på vejen og skal træne i trafikken begynder han at trække. Han er ikke bange for biler, men han trækker bare så meget og vil ikke holde op.. Nogle der han et par gode råd? Og hvad gør i med lastbiler? Bor et sted hvor der kommer lastbiler engang imellem. Ved ikke helt hvad jeg skal gøre hvis jeg møder sådan en.  
Hej Anja Jeg håber du har hovedtøj på når du trækker ham ved vejen, så du er sikker på at kunne holde ham. Det bedste du kan gøre er at gå et par meter væk fra vejen, ind i en indkørsel,eller ind på en mark. Stå stille med ham, og med hovedet mod trafikken/bilen/lastbilen, så han kan se hvad det der kommer og larmer, og hvis du i starten har lige godbidder med til at distrahere ham lidt med, og for at rose ham. Hav god tålmodighed, så gå kortere ture i starten, - det vigtigste er at han får nogen gode oplevelser i trafikken. Så slut altid af med en god oplevelse og med masser af ros. Når du skal begynde at ride ved vejen, kan det godt ske han mangler dig på jorden, så rid gerne med en anden, eller få en rolig person til at gå med ved siden af i starten. Held og lykke. Mette
Hejsa... Jeg har planer om, at lille Thilde skal rides til. Hun er en bestemt dame, men har et super sind og min datter på 3 er helt vild med hende og det er gensidigt. Derfor vil jeg gerne tilride hende, så hun er klar til min datter, når hun har lært at ride via gamle Lukas   . Jeg er ca 169 cm høj og vejer ca 52-53 kg. Thilde er omkring 101 cm i stg. Kan hun holde til mig vægtmæssigt...? Ved at min højde kan tage balancen fra hende...men jeg vil selvfølgelig passe på. Måske jeg senere kan finde en mindre rytter som kan træne hende i trav og galop...jeg regner med, at jeg selv kun vil skridte på hende. Hvad mener i?
Det eneste problem er højden, men hvis hun er færdigudviklet og er normalt shetlænderbygget, vil jeg sige at hun godt kan bære din vægt. Shetlænderen og islænderen er nært beslægtede og en isbuk kan bære op til 100 kilo. Du vil jo heller ikke ride de lange ture på hende, det er nok lige i overkanten, men alm. træning vil jeg sige er okay. Du kan jo også lære hende en del fra jorden. Bare husk at Shetlænderen ligesom islænderen er sent udviklede og er bedst klar til tilridning ved 5 års alderen og først færdigudviklede som 8 årige. Held og lykke. Venlig hilsen Helle
Thilde er 7 år...og ja hun har en god kraftig bygning. Hun er en af de "store" shetlændere. Ja det vil jo være begrænset hvor meget jeg vil være på ryggen af hende...jeg vil bare garantere mig, at hun acceptere mig og dermed også mit datter. Og jeg vil jo gerne motionere hende med nogle gode lange gåture og da jeg ikke kan gå i længere tid af gangen (pga. et tidligere knust ben) vil det være genialt, at hun kan give et "lift" et par gange på turene ud i det fri   .